**איזה טעם אנחנו מעדיפים**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 56 - 57

# מטרות

* התלמידים יאספו מידע על טעמים מועדפים על תלמידי הכיתה באמצעות סקר ויציגו אותו בגרף עמודות.
* התלמידים יקראו, יעבדו את התוצאות שהוצגו בגרף עמודות ויסיקו מסקנות.
* התלמידים יציינו דוגמאות של מזונות בטעמים שונים.

# היערכות לשיעור

* מדבקות צבעוניות, לוח עם מערכת צירים.

**מהלך השיעור - ראו בעמודים הבאים.**

# מהלך השיעור: איזה טעם אנו מעדיפים

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בהוראה מפורשת של מיומנות קריאת גרף עמודות.  עורכים דיון: שואלים:   * אלו טעמים של מזונות הכרנו? * בעזרת איזה איבר חוש אנו קולטים טעמים? * אילו טעמים תלמידי הכיתה מעדיפים?   מספרים סיפור:  לכבוד יום הולדתה שרון החליטה לכבד את תלמידי הכיתה בשוקולד.  שואלים:   * מהו המידע ששרון צריכה לפני שהיא הולכת לקנות את השוקולד? (כמות וסוגי טעמים - מתוק, מריר, מלוח, חמוץ)   ממשיכים בסיפור:  כדי לדעת כמה שוקולד ואלו טעמים עליה לקנות היא ערכה בכיתה סקר בין תלמידי הכיתה.   * מהו סקר? |
| התנסות | **נבדוק גם אנחנו אילו טעמים אנו מעדיפים?**  כל תלמיד/ה בוחר/ת מדבקה בצבע שמייצג טעם שהוא אוהב/ת   * צבע צהוב = טעם חמוץ * צבע שתכלת = טעם מר * צבע ורוד = טעם מתוק * צבע שחור = טעם מלוח   תולים על לוח הכיתה פלקט עם מערכת צירים (ראו בעמוד 56).  כל תלמיד/ה מדביק/ה מדבקה על לוח הצירים במקום המתאים.  (מתקבל גרף עמודות).  סופרים את מספר המדבקות בכל צבע ורושמים את התוצאה מעל לעמודה.  עונים על השאלות **שבמשימה איזה טעם אנו מעדיפים?**, עמוד 56.  **שימו לב!**  שאלות 1 - 4 מתחת לכותרת **מה מצאנ**ו? מסכמות את **התוצאות** של הסקר.  שאלות 1 - 3 מתחת לכותרת **מה למדנו?** מסכמות את **המסקנות** של הסקר.  המסקנות מבוססות על התוצאות.  חשוב לתרגל האת התלמידים בקריאת התוצאות ובקריאת המסקנות ולהבין את הקשר ביניהם. |
| המשגה | מסכמים:   * מסקנות הסקר מדגישות את הסובייקטיביות של חוש הטעם- אנשים שונים מעדיפים טעמים שונים. א * הפתגם **על טעם ועל ריח אין מה להתווכח** מגלם זאת בתוכו. * מסכמים את חוש הטעם בעזרת התבנית **מה למדנו?** שבעמוד 57. * מוצע לערוך דיון בתרומה של גרף העמודות להסקת מסקנות אודות טעמים מועדפים- זהו ייצוג חזותי שמראה בקלות מהן ההעדפות של תלמידים. |
| יישום | עורכים תחרות קבוצתית מעין מרוץ שליחים. רושמים על הלוח 4 כותרות: חמוץ מר מתוק מלוח. הראשון בתור רץ ללוח ורושם סוג של מזון ונעמד בסוף התור.  כל קבוצה רושמת על הלוח בצבע גיר שונה.  המטרה: לרשום כמה שיותר דוגמאות למזונות בארבעת הטעמים בזמן נתון.  מנצחת הקבוצה שרשמה הכי הרבה דוגמאות למזונות בכל קבוצה כאשר ניתן אות הסיום של המשחק.  הפעיות מזמנת גם שימוש במיומנות המיון- שיוך המזון בקבוצה המתאימה.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 54 למשימה **על טעם וריח אין מה להתווכח.** במשימה מכירים התלמיד את הפתגם וכותבים דֻּגְמָה לְמַאֲכָל שֶׁטָּעִים להם, אַךְ הוּא אֵינוֹ טָעִים לְאָדָם אַחֵר. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 57 למשימה **עוגה טעימה**. במשימה הילדים מזהים את החושים שפועלים כשאוכלים עוגה טעימה. |
| סיכוםורפלקציה | אלילו התנסויות ערכנו? איזו אהבתם במיוחד? מדוע?  מתי השתמשנו בגרף עמודות? באילו עוד מקרים אנו נעזרים בגרף עמודות? (טמפרטורות, העדפות למיניהן: מזון, בילוי, צבעים ועוד).  מה היתרון של ייצוג נתונים בגרף עמודות על רישום במלים? (מהיר, ברור). |